Storgata 15 (Moss)

Storgata 15 er en tidligere bolig som befinner seg i Moss sentrum. Huset ble bygd i 1815. Det har de markert ved å sette opp årstallet øverst på veggen mot gata. Storgata er en av de eldste gatene i Moss sentrum. Storgata var i mange år byens viktigste gate mellom møllene og havna. På venstre side av gata var det vanlig at de ledende mennene hadde tomt helt ned til vannet. På høyre siden var det vanlig at det enten var butikk eller bolig.

Fakta

Historie 
Rundt 1800-tallet var det vanlig at adressen til husene ikke var gatenavn og tall, men matrikkelnummer. Storgata 15 hadde matrikkelnummer 302 i Moss. Senere fikk huset adressen Storgata 7, som etter hvert ble til Storgata 15 som det nå er i dag. Huset ble vernet den 04.01.2018.

Beboernes historie 
I 1981 kjøpte Cathleen og Egil Jensen Storgata 15 av Moss kommune. Når de tok over huset fikk de vite en del historie om tomten, men mye av dokumentene er nå borte. De fortalte oss at den nedre delen av huset ble bygd i 1815 av en møllermester kalt Peder Wessel, men i 1888 kjøpte en skomaker huset. Han bygde blant annet på andre etasjen på huset. Du kan se på høyre side på bilde 2 at det står F.O skomaker. Jensen fortalte at huset ble bygd som et hjørne hus mot Fleisers gate. Men senere ble gata flyttet og huset ved siden av ble bygd (Storgata 17). Når skomakeren kjøpte huset så gjorde han om tomten til både bolig og skomaker butikk.

Senere ble Moss sitt første vannklosett bygd på denne tomten. Det var fordi bygget ved siden av (Storgata 13) ble gjort om til kontor. Storgata 15 ble derfor gjort om til tre leiligheter som kontorarbeiderne kunne bo i.

Byggestil

Storgata 15 ble bygd under den litterære perioden Romantikken. Av kulturminnesøk.no følger det at stilen på huset opprinnelig har hatt påvirkning av arkitekturen fra klassisismen. Det kan vi se på grunn av den hvite malingen med de blå detaljene. Klassisistisk arkitektur var populært mellom 1750 og 1830-årene. Huset består av to etasjer. En stor underetasje og en liten overetasje. Husets grunnmur er laget av stein. Det var veldig vanlig på denne tiden for å unngå fukt i treverket.

Mange av bygningene har blitt pusset opp både utvendig og innvendig. Men de fleste har vært opptatt av å beholde det så originalt som mulig. Dagens beboere fortalte at de også har vært svært opptatt av dette, nemlig å beholde det originale. Utsiden av bygget er originalt, men på innsiden har de pusset opp. De har blant annet utvidet huset på baksiden, flyttet trappen opp til andre etasje, pusset opp inngangen, men de har beholdt original døren. 

I 1983 ble baksiden av huset gjort om til et lager, en garasje og 2 parkeringsplasser. Parkeringsplassene har plass til 3 biler hvis du inkluderer garasjen. Taket på baksiden er flatt, slik at det kan benyttes som uteplass i forbindelse med 2.etasje. Før rivningen var det et tilbygg og et uthus som var i dårlig tilstand.

Eierskap

Referanser

Kilder 
 «Carl Pedersen». DIGITALARKIVET. u.d. Besøkt 12.oktober 2023.
 «Lister over hvem som bodde i Storgaden 15». DIGITALARKIVET. u.d. Besøkt 12.oktober 2023.
 Cathleen Jensen & Egil Jensen, personlig kommunikasjon, 19.oktober 2023.

Byggverk i Moss
Storgata (Moss)